**2. Η μεταβατική εποχή: Οι έριδες για το ζήτημα των εικόνων (σελ.34-35)**

**α) Ορισμός, πρωτεργάτες και παράγοντες της εικονομαχίας.**

**Ορισμός**: Εικονομαχία  ονομάζεται η διαμάχη για τη λατρεία των εικόνων που συγκλόνισε το Βυζάντιο από τις αρχές του 8ου έως τα μέσα του 9ου αιώνα.

**Πρωτεργάτες**: Εικονομάχοι αυτοκράτορες ήταν ο Λέων Γ’ (714-741) και ο Κωνσταντίνος Ε’ (741-775). Επηρεάστηκαν από τις ανεικονικές αντιλήψεις των ιουδαίων και μουσουλμάνων.

**Παράγοντες**:

Στην απαγόρευση των εικόνων οδήγησαν **λόγοι**:

- στρατιωτικοί (ανάγκη αντιμετώπισης των Αράβων καθώς οι αγρότες της Μ. Ασίας ασπάζονταν τις ανεικονικές αντιλήψεις του Ισλάμ)

- εσωτερικοί (περιορισμός δύναμης των μοναχών)

- ιδεολογικοί – θρησκευτικοί (δεισιδαιμονίες-υπερβολές, η ιδέα ότι οι επιτυχίες των εχθρών του Βυζαντίου προέρχονταν από τη δίκαιη οργή του Θεού για ό,τι συνέβαινε στο χώρο της λατρείας).

**β) Φάσεις της εικονομαχίας**

**α’ φάση: 726-787. Στάδια:**

- Απομάκρυνση εικόνας Χριστού από τη Χαλκή Πύλη.

- Αυτοκρατορικό διάταγμα  απαγορεύει τη λατρεία των εικόνων (730).

- Τιμωρούνται οι εικονόφιλοι (εξορίες, φυλακίσεις, δημεύσεις περιουσιών).

- Καταστροφή μονών-προπυργίων εικονολατρίας και διώξεις μοναχών.

Τελειώνει με την **Ζ΄ Οικουμενική Σύνοδο (787), Ειρήνη η Αθηναία:** αποκατάσταση των εικόνων, μόνο τιμητική προσκύνηση.

**Β’ φάση: 815-843.**

- Μικρότερη σε ένταση και διάρκεια.

- Αρχίζει με το Λέοντα Ε’ τον Αρμένιο
- Τελειώνει με την οριστική αναστήλωση των εικόνων **(Σύνοδος του 843).**

**γ) Σημασία της ήττας των εικονοκλαστών.**

♦ Η ελληνική πνευματική παράδοση που απέδιδε τη θεία μορφή νίκησε τη μουσουλμανική και ιουδαϊκή  ανεικονική παράδοση.

♦ Οι θρησκευτικές διαμάχες τερματίστηκαν

♦ Άρχισε γόνιμη συνεργασία Κράτους-Εκκλησίας.

♦ Η Εκκλησία αφοσιώθηκε στο ιεραποστολικό έργο της

♦ Αρχίζει η ακμή των μοναστηριών

♦ Περιορίστηκαν οι υπερβολές στη λατρεία

**δ) Συνέπειες της Εικονομαχίας**

♦ Ο λαός διχάστηκε.

♦ Η Εκκλησία της Ρώμης βρήκε ευκαιρία να στραφεί προς τους Φράγκους ηγεμόνες.

♦ Καταστράφηκαν έργα τέχνης και εικόνες μεγάλης καλλιτεχνικής και ιστορικής αξίας

♦ Περιορίστηκε η ενασχόληση με τα γράμματα.

♦ Καταστράφηκαν τα κείμενα των εικονομάχων μετά το 843, έτος αναστύλωσης των εικόνων.

**Εργασίες**

1. Τις ερωτήσεις 1,2,3 και 4 του σχολικού βιβλίου

**Δραστηριότητα**
Αν ζούσατε στο βυζάντιο την εποχή της εικονομαχίας ποια πλευρά θα υποστηρίζατε; Αναπτύξτε την άποψη σας με τα κατάλληλα επιχειρήματα σε έναν πραγματικό διάλογο.